3 เดือน สยามและพวก หาย ยังไม่คืบ น้องสาวหาหลักฐาน - ไฟเย็น จัดประท้วงหน้าสถานทูตไทยในปารีส
กว่า 3เดือนที่สยาม ธีรวุฒิ ผู้ลี้ภัยทางการเมืองและพวกซึ่งหายตัวไปจากประเทศเพื่อนบ้าน ยังไม่มีความคืบหน้า น้องสาวยังตามหาหลักฐานการติดต่อพี่ชาย ขณะที่ ไฟเย็น ถึงปารีส เริ่มรณรงค์หน้าสถานทูตไทย ประท้วงการอุ้มหาย อุ้มฆ่า และสูญหายของบรรดาผู้ลี้ภัย11 ส.ค.2562 กว่า 3เดือนที่สยาม ธีรวุฒิ ผู้ลี้ภัยทางการเมืองที่ถูกแจ้งข้อกล่าวหามาตรา 112 หายตัวไปพร้อมกับ ลุงสนามหลวง หรือชูชีพ ชีวะสุทธิ์ และ กฤษณะ ทัพไทย หรือสหายยังบลัด โดยมีข่าวว่าพวกเขาถูกจับกุมตัวที่เวียดนามและถูกส่งตัวกลับไทยแล้วในวันที่ 8 พ.ค.ที่ผ่านมานั้นล่าสุดวานนี้ (10 ส.ค.62)ผู้สื่อข่าวประชาไทสอบถามความคืบหน้ากรณีดังกล่าวกับน้องสาวของสยาม (สงวนชื่อ)เปิดเผยว่า ยังไม่มีความคืบห้าใดๆ จากองค์กรที่ได้ยื่นเรียกร้องเพื่อช่วยตามหาพี่ชายของตน ตอนนี้ทางตนและครอบครัวพยายามที่จะหาทางเพื่อนๆว่าติดต่อกันกับสยามครั้งสุดท้ายเมื่อไหร่ เพื่อจะใช้เป็นหลักฐานส่งเพิ่มให้กับองค์กรที่ยื่นขอความช่วยเหลือขณะที่เมื่อเดือน ก.ค.ที่ผ่านมาสถานเอกอัครราชทูต ณ กรุงฮานอย ประเทศเวียดนาม ชี้แจงผ่าน ผอ.กองคุ้มครองและดูแลผลประโยชน์คนไทยในต่างประเทศว่า ได้สอบถามเป็นการภายในไปยังหน่วยงานที่เกี่ยวข้องของเวียดนามเกี่ยวกับข้อมูลการเข้าไปในประเทศเวียดนามของสยามและเพื่อน และได้รับแจ้งว่าทางการเวียดนามไม่มีข้อมูลกรณีดังกล่าวแต่อย่างใดส่วนสถานการณ์ของกลุ่มผู้ลี้ภัยอื่นๆ ที่อยู่ที่ประเทศลาวนั้น เมื่อวันที่ 2 ส.ค.ที่ผ่านมาสมาชิกวงไฟเย็นได้รับการช่วยเหลือให้ออกมาจากประเทศลาว เพื่อเริ่มต้นชีวิตใหม่ในประเทศฝรั่งเศสแล้ว ซึ่งวันที่ 9 ส.ค.ทีผ่านมาจรรยา ยิ้มประเสริฐ นักกิจกรรมด้านแรงงานและด้านการเมือง ปัจจุบันเป็นผู้ลี้ภัยทางการเมืองมีชีวิตอยู่ในต่างประเทศสืบเนื่องจากคดีตามมาตรา 112 ได้โพสต์เฟสบุ๊ค Junya Yimprasert รายงานว่า กลุ่มผู้ลี้ภัยทางการเมืองทั้งวงดนตรีไฟเย็นจรัล ดิษฐาอภิชัยอั้ม เนโกะ และตนเอง จัดกิจกรรมหน้าสถานทูตไทย ณ ปารีส เมื่อวันที่ 8 ส.ค.ที่ผ่านมาถือภาพผู้ลี้ภัยการเมืองไทยที่ถูกอุ้มหาย อุ้มฆ่า และสูญหายไปจากประเทศลาว ตั้งแต่ปี 2559 ประกอบด้วยวุฒิพงศ์ กชธรรมคุณ หรือ โกตี๋ อิทธิพล สุขแป้น หรือ ดีเจเบียร์ หรือ ดีเจซุนโฮ สุรชัย ด่านวัฒนานุสรณ์ หรือ สุรชัย แซ่ด่าน ภูชนะ สหายกาสะลองลุงสนามหลวง หรือชูชีพ ชีวะสุทธิ์ สยาม และ กฤษณะ ทัพไทย หรือสหายยังบลัด
กว่า 3 เดือนที่สยาม ธีรวุฒิ ผู้ลี้ภัยทางการเมืองและพวกซึ่งหายตัวไปจากประเทศเพื่อนบ้าน ยังไม่มีความคืบหน้า น้องสาวยังตามหาหลักฐานการติดต่อพี่ชาย ขณะที่ ไฟเย็น ถึงปารีส เริ่มรณรงค์หน้าสถานทูตไทย
สยาม ธีรวุฒิ,ผู้ลี้ภัย,อุ้มหาย,ม.112,ลุงสนามหลวง